Betogers in Slovenië. | Die Vryburger
Ljubljana – Sedert Maandagaand protesteer duisende teen munisipale en regeringsamptenare en diegene wat hulle die "elite" noem.
Tussen vier- en vyfduisend mense het in die strate saamgedrom en die bedanking van leiers geëis. "Weg met julle," en "ons gaan nie vir die krisis wat julle veroorsaak het, betaal nie," was van die slagspreuke wat gehoor is.
Volgens ander berigte het sowat 10 000 mense by Maribor betoog en geëis dat die burgemeester, Franc Kangler wat van korrupsie beskuldig word, moet bedank. Daar is ook protesoptogte in Celje, Velenjeu en ander stede en dorpe gehou.
Twintig jaar gelede met die opbreek van Joegoeslawië en die opkoms van die kleiner state, het die ideologiese verkille tussn die groepe nie so vanselfsprekend na vore getree nie. Kosovo is sowat 350 km weg en die mense daar praat hulle eie taal, tussen-in is daar nog steeds die Amerikaanse weermag en tussen Slovenië en Kosovo is daar drie state. Kosovo is verbind met Serwië, Macedonia, Griekeland en Montenegro. Slovenië lê tussen Oostenryk, Hongarye, Italië en Kroasië.
Oënskynlik niks, wat hulle verbind nie, behalwe dat hulle moeg is om deur oorheersers uitgesuig en bedrieg te word.
'n Brief van die Sloweense weermag aan die burgers is verlede week versprei; dit lees as volg:
'n Oorweldigende meerderheid van die Sloweense weermag is siek a.g.v gebeure in ons land. Soos julle, verstaan ons nie die onnoselheid van politiese en ekonomiese elites en hulle oënskynlike gebrek aan die behoeftes en boodskappe van ons mense nie.
Hulle loof die bevolking dat hulle teen die onregte opstaan en sê verder: "Die daaglikse geveg vir oorlewing het julle na die deure van die elite gebring. Hulle raak bewus van die krisis en probeer hulle posisies beskerm. Hou vol met die druk. Alle oorwinnings geskied a.g.v. eenheid, moed en uithouvermoë. Na twintig jaar het die tyd weer aangebreek vir 'n nuwe oorwinning.. Ons, soldate van Slovenië sal altyd aan die kant van ons land wees. Ons vaderland is ons, die pragtige mense in hierdie pragtige land. Ons ondersteun julle in julle eise, want ons vra dieselfde. Indien daar 'n tyd sal kom wat hulle ons in die strate stuur, wees gerus en weet waar ons lojaliteite is. BY JULLE."
One thought on "Betogers in Slovenië."
DuP du Plessis December 11, 2012 at 10:37 pm
Dit is nogal merkwaardig dat in 'n land waar die kommunistiese "elite" se juk reeds twintig jaar gelede afgewerp is, steeds onderdrukking deur "munisipale en regeringsamptenare" ondervind word.
In ons land raak die "onnoselheid van die (kommunisties) politiese en ekonomiese elites" nou ook na twintg jaar so ondraaglik dat selfs die sg. 'bevrydes' se o"e ook nou stadigaan oopgaan vir hul korrupsie.
Die verskil tussen die situasies in genoemde twee lande is egter dat die weermag en die polisie juis die kommuniste in ons land in stand hou, terwyl in Sloveni"e, die opstand van die burgery deur die weermag ondersteun word.
Ek wonder of die voorbeeld wat die Sloveniese weermag stel, nie bietjie onder die aandag van hul Suid Afrikaanse eweknie gebring behoort te word nie. Dink net hoe sal die kommunistiese politici in hierdie land op hul neuse kyk as hulle deur hul vorige "comrades" self aangekeer word.